****

**ЧӐВАШ РЕСПУБЛИКИН**

**САККУНӖ**

**ЧӐВАШ РЕСПУБЛИКИН**

**"ЧӐВАШ РЕСПУБЛИКИНЧЕ ИНВЕСТИЦИ**

**ӖҪ-ХӖЛНЕ ПАТШАЛӐХ ПУЛӐШАССИ ҪИНЧЕН"**

**САККУННЕ УЛШӐНУСЕМ КӖРТЕССИ ҪИНЧЕН**

*Чӑваш Республикин Патшалӑх Канашӗ*

*2019 ҫулхи авӑн уйӑхӗн 5-мӗшӗнче*

*йышӑннӑ*

**1 статья**

Чӑваш Республикин "Чӑваш Республикинче инвестици ӗҫ-хӗлне пат­шалӑх пулӑшасси ҫинчен" 2004 ҫулхи ҫу уйӑхӗн 25-мӗшӗнчи 8 №-лӗ сак­кунне (Чӑваш Республикин Патшалӑх Канашӗн ведомоҫӗсем, 2004, 59, 61 №-сем; 2006, 70 №; 2007, 73, 74 №-сем; 2008, 75, 77 №-сем; 2009, 83 №; 2010, 87 №; 2011, 91 №; 2012, 92 № (I том); Чӑваш Республикин Саккунӗсен пуххи, 2013, 6, 11 №-сем; 2014, 9 №; 2015, 6, 12 №-сем; 2016, 6, 12 №-сем; "Республика" хаҫат, 2017, раштав уйӑхӗн 13-мӗшӗ; 2018, ҫӗртме уйӑхӗн
27-мӗшӗ, раштав уйӑхӗн 26-мӗшӗ) ҫакӑн пек улшӑнусем кӗртес:

1. 4 статьян 1-мӗш пайӗнче:

ҫакӑн пек ҫырса виҫҫӗмӗш ҫӗнӗ абзац хушса хурас:

"Чӑваш Республикин республика бюджетне куҫарса памалли пайра организацисен усламӗнчен илекен налук енӗпе инвестици тунӑшӑн налука чакарнине (малалла ҫавӑн пекех – инвестици тунӑшӑн налука чакарни) уйӑрса парса;";

виҫҫӗмӗш – ҫирӗм пӗрремӗш абзацсене тивӗҫлӗн тӑваттӑмӗш – ҫирӗм иккӗмӗш абзацсем тесе шутлас;

2) 5 статьяра:

а) 1-мӗш пайра:

ҫакӑн пек ҫырса иккӗмӗш ҫӗнӗ абзац хушса хурас:

"инвестици тунӑшӑн налука чакарни;";

иккӗмӗш – вун ҫиччӗмӗш абзацсене тивӗҫлӗн виҫҫӗмӗш – вун сак­кӑрмӗш абзацсем тесе шутлас;

ӑ) 5-мӗш пайра "(налук ҫӑмӑллӑхӗсем, инвестици налук кредичӗ уйӑрса панисӗр пуҫне)" сӑмахсене "(налук ҫӑмӑллӑхӗ, инвестици налук кредичӗ тата инвестици тунӑшӑн налука чакарнине уйӑрса панисӗр пуҫне)" сӑмахсемпе улӑштарас;

б) 6-мӗш пайра:

пӗрремӗш абзацра "(налук ҫӑмӑллӑхӗсемсӗр, инвестици налук кре-дичӗсӗр, патшалӑх гарантийӗсӗр пуҫне)" сӑмахсене "(налук ҫӑмӑллӑхӗсӗр, инвестици налук кредичӗсӗр, инвестици тунӑшӑн налука чакарнисӗр тата патшалӑх гарантийӗсӗр пуҫне)" сӑмахсемпе улӑштарас;

иккӗмӗш абзацра "(налук ҫӑмӑллӑхӗсемсӗр, инвестици налук креди-чӗсемсӗр, патшалӑх гарантийӗсемсӗр пуҫне)" сӑмахсене "(налук ҫӑмӑллӑхӗ-сӗр, инвестици налук кредичӗсӗр, инвестици тунӑшӑн налука чакарнисӗр тата патшалӑх гарантийӗсӗр пуҫне)" сӑмахсемпе улӑштарас;

ҫакӑн пек ҫырса пиллӗкмӗш ҫӗнӗ абзац хушса хурас:

"Инвестици тунӑшӑн налука чакарнине Чӑваш Республикин налуксем ҫинчен калакан саккунӗсемпе палӑртнӑ йӗрке тӑрӑх уйӑрса пама пӑрахаҫҫӗ.";

пиллӗкмӗш абзаца улттӑмӗш абзац тесе шутлас;

в) 8-мӗш пайра "(налук ҫӑмӑллӑхӗсемсӗр, инвестици налук кредичӗ-семсӗр пуҫне)" сӑмахсене "(налук ҫӑмӑллӑхӗсӗр, инвестици налук креди-чӗсӗр тата инвестици тунӑшӑн налука чакарнисӗр пуҫне)" сӑмахсемпе улӑштарас;

3) ҫакӑн пек ҫырса 61 статья хушса хурас:

"61 статья. Инвестици тунӑшӑн налука чакарни

Патшалӑх пулӑшӑвне илес шутпа заявлени панӑ кунччен виҫӗ ҫултан маларах мар Чӑваш Республикин территорийӗнче шута илнӗ организацисем (ҫӗнӗлле йӗркеленӗ организацисемсӗр пуҫне) шутланакан инвесторсем, ҫавӑн пекех Чӑваш Республикин тулашӗнче шута илнӗ организацисем шутланакан инвесторсем вӗсен Чӑваш Республикин территорийӗнче уйрӑм ӗҫлекен, хӑйсен уйрӑм балансӗ пур тата вӗсен ҫинчен калакан сведенисене Юридически сӑпатсен пӗрлехи патшалӑх реестрне патшалӑх пулӑшӑвне илес шутпа
заявлени панӑ кунччен виҫӗ ҫултан маларах мар кӗртнӗ, Пӗтӗм Раҫҫейӗн экономика ӗҫӗ-хӗлӗн тӗсӗсен классификаторӗн "Тирпейлекен производствӑсем" С пайне кӗртнӗ ӗҫ-хӗле пурнӑҫлакан организацисем (ҫӗнӗлле йӗркеленӗ организацисемсӗр пуҫне) тӗлӗшпе ҫак Саккунпа килӗшӳллӗн тӑвакан 50 миллион ытла тенкӗлӗх инвестици договорне пурнӑҫланӑ шайра халиччен усӑ курман (ӗҫе кӗмен) тӗп хатӗрсен объекчӗсене тума тата (е) туянма кайнӑ тӑкаксем енӗпе инвестици тунӑшӑн налука чакармалли правӑпа усӑ курма пултараҫҫӗ.".

2 статья

Ҫак Саккун 2020 ҫулхи кӑрлач уйӑхӗн 1-мӗшӗнчен пуҫласа вӑя кӗрет.

|  |  |
| --- | --- |
| Чӑваш РеспубликинПуҫлӑхӗ | М. Игнатьев |

Шупашкар хули